На основу члана 12. Закона о социјалној заштити („Службени гласник Републике Србије“, број 24/11), члана 37. став 1. тачка 10. Статута Града Ниша („Службени лист Града Ниша“, број 88/08, 143/16 и 18/19) и члана 14. Одлуке о оснивању Центра за пружање услуга социјалне заштите „Мара“ Ниш - пречишћени текст („Службени лист Града Ниша“, бр. 71/2022),

Скупштина Града Ниша, на седници одржаној \_\_\_\_\_\_\_\_\_\_\_\_\_2022. године, донела је

**Р Е Ш Е Њ Е**

**I ДАЈЕ СЕ САГЛАСНОСТ** на Статут Центра за пружање услуга социјалне заштите „Мара“ Ниш број 623/3 који је донео Управни одбор Центра, на седници одржаној 08.07.2022. године.

**II** Решење доставити Центру за пружање услуга социјалне заштите „Мара“ Ниш и Градској управи за друштвене делатности.

Број:

У Нишу,

**СКУПШТИНА ГРАДА НИША**

Председник

др Бобан Џунић

ОБРАЗЛОЖЕЊЕ

Правни основ за доношење решења је члан 12. Закона о социјалној заштити („Службени гласник Републике Србије“, број 24/11), члан 37. став 1. тачка 10. Статута Града Ниша („Службени лист Града Ниша“, број 88/08, 143/16 и 18/19) и члан 14. Одлуке о оснивању Центра за пружање услуга социјалне заштите „Мара“ Ниш („Службени лист Града Ниша“, бр. 71/2022) којима је прописано да Скупштина Града Ниша, даје сагласност на Статут.

Скупштина Града Ниша је на седници одржаној дана 29.06.2022.године донела Одлуку о измени и допуни Одлуке о оснивању Центра за пружање услуга социјалне заштите „Мара“ Ниш којом је прописана обавеза Центра да усагласи статут са одредбама ове Oдлуке у року од 30 дана од дана њеног ступања на снагу.

Чланoм 14. Одлуке о оснивању Центра за пружање услуга социјалне заштите „Мара“ Ниш- пречишћени текст („Службени лист Града Ниша“, бр. 71/2022) прописано је да Управни одбор установе доноси Статут установе уз сагласност оснивача.

Управни одбор Центра на седници одржаној 08.07.2022. године, донео је Статут Центра за пружање услуга социјалне заштите „Мара“ Ниш, број 623/3 и исти је доставио Градској управи за друштвене делатности на даљи поступак, у циљу добијања сагласности Скупштине Града Ниша, као оснивача.

Градскa управa за друштвене делатности је разматрајући

достављени материјал утврдила да је исти сачињен у складу са важећим прописима који регулишу садржину и обавезу његовог доношења и израдила нацрт решења као у диспозитиву.

ГРАДСКА УПРАВА ЗА ДРУШТВЕНЕ ДЕЛАТНОСТИ

Вршилац дужности начелника Градске управе

за друштвене делатности

Павлина Михајленко

\_\_\_\_\_\_\_\_\_\_\_\_\_\_\_\_\_\_\_\_\_\_